b'\n_START_ARTICLE_\nMali katechismus\n_START_SECTION_\nOzadje izida\n_START_PARAGRAPH_\nTemlin je pisal nem\xc5\xa1kim pietistom pismo, v katerem je predstavljal svojo doma\xc4\x8do pokrajino, govoril o duhovnem stanju in to\xc5\xbeil o pomanjkanju knjig. Pietisti so imeli v svojem programu tudi pomo\xc4\x8d slovanskim narodom pri utrjevanju pobo\xc5\xbenosti z literaturo._NEWLINE_Mali katechimus je pripravljal v tiskarni Andreasa Zeitlerja v Halleju na Sa\xc5\xa1kem. Ime prevajalca je skrito v velikih \xc4\x8drkah anagrama: \xe2\x80\x9ec pro o\xe2\x80\x9d pomeni, da je treba \xc4\x8drko O v besedi ZEMLO nadomestiti s C. Na ta na\xc4\x8din dobimo FINNI ZEMLC poTERE, iz \xc4\x8desar lahko preberemo po TEMLIN FERENCZI. Na to, da je njegovo ime skrito v anagramu, je prevajalec opozoril v zadnjem stavku predgovora.'